נחמיה לבציון

נחמיה לבציון (24 בנובמבר 1935 - 15 באוגוסט 2003) היה היסטוריון ומזרחן ישראלי, חוקר אפריקה והאסלאם, וכיהן כדקאן הפקולטה למדעי הרוח של האוניברסיטה העברית בירושלים, ראש מכון בן-צבי לחקר קהילות ישראל במזרח, נשיא האוניברסיטה הפתוחה, ראש מכון ון ליר בירושלים ויו"ר הועדה לתכנון ולתקצוב של המועצה להשכלה גבוהה. נחמיה לבציון (לוּבֶּצקי) נולד ב-1935 במושב באר טוביה. את שירות הצבאי עשה בנח"ל ובעקבותיו נעשה חבר קיבוץ מעיין ברוך. בין השנים 1957–1962 למד לתואר ראשון ושני באוניברסיטה העברית בירושלים בחוגים לשפה וספרות ערבית והיסטוריה של המזרח התיכון. את לימודי הדוקטורט בהיסטוריה של אפריקה עשה בבית הספר ללימודי המזרח ואפריקה (אנ') (SOAS) באוניברסיטת לונדון. לאחר שובו לארץ (1965) לימד בחוג ללימודי אפריקה ולימודי האסלאם באוניברסיטה העברית, ומ-1968 ועד 1978 ריכז את החוג החדש ללימודי אפריקה לתואר שני. בין השנים 1978–1981 כיהן כדקאן הפקולטה למדעי הרוח באוניברסיטה. לאחר מכן, בין השנים 1982–1987 כיהן גם כראש מכון בן-צבי לחקר קהילות ישראל במזרח. במהלך אותה תקופה שימש גם כמנהל של התוכנית לקידום דיפלומטים צעירים של משרד החוץ באוניברסיטה העברית במימון קרן רוטשילד, וחבר בוועדה לתכנון ותקצוב של המועצה להשכלה גבוהה (ות"ת). בין 1979–1998 היה יו"ר ועד החברה המזרחית הישראלית ומ-1998 כיהן כנשיא החברה. לבציון כיהן כנשיא השלישי של האוניברסיטה הפתוחה בשנים 1987–1992, וכראש מכון ון ליר בירושלים בשנים 1994–1997. משנת 1997 ועד פטירתו באוגוסט 2003 כיהן כיו"ר הוועדה לתכנון ולתקצוב (ות"ת) של המועצה להשכלה גבוהה. במשך השנים פרסם מחקרים רבים על דת האסלאם בכלל ועל האסלאם באפריקה בפרט. כמו כן היה מעורב שנים רבות בחקר קהילות ישראל במזרח. על שמו "המרכז לחקר האסלאם על שם נחמיה לבציון" באוניברסיטה העברית בירושלים. ארכיונו האישי שמור בספרייה הלאומית. לבציון הותיר אחריו את רעייתו תרצה, ושלושה ילדים. בתם ד"ר אסנת לבציון-קורח היא רופאה, מנהלת המרכז הרפואי שמיר. מבוא להיסטוריה של אפריקה, תל אביב: הוצאת האוניברסיטה הפתוחה, 1980. דת האסלאם - מבוא היסטורי, תל אביב: הוצאת האוניברסיטה הפתוחה, 1989. האסלאם: מבוא להיסטוריה של הדת, תל אביב: הוצאת האוניברסיטה הפתוחה, 1998. מסת"ב: 9650603956. נחמיה לבציון ויקותיאל גרשוני, צמיחת המדינות החדשות באפריקה - מבוא להיסטוריה של אפריקה, תל אביב: הוצאת האוניברסיטה הפתוחה, 2003. אהרן ליש (עורך), האסלאם: המרת דת, צופיות, תחייה ורפורמה: קובץ מאמרים לזכרו של נחמיה לבציון, מכון ון ליר והקיבוץ המאוחד, ירושלים, תשע"ב נחמיה לבציון, ברשת החברתית Goodreads נחמיה לבציון, דף הנצחה באתר האוניברסיטה הפתוחה אליהו נסים, דברים לזכרו של פרופ' נחמיה לבציון ז"ל שנאמרו בטקס ההלוויה ראלי סער, מת פרופ' נחמיה לבציון שהיה מבכירי המועצה להשכלה גבוהה, באתר הארץ, 17 באוגוסט 2003 שמואל נח אייזנשטדט, על נחמיה לבציון כחוקר הציוויליזציה האסלאמית" (דברים שנאמרו במושב מיוחד של החברה המזרחית הישראלית לזכרו של פרופ' לבציון שנערך במכון ון ליר בירושלים ב 13 בנובמבר 2003), בתוך: אהרן ליש (עורך), האסלאם: המרת דת, צופיות, תחייה ורפורמה: קובץ מאמרים לזכרו של נחמיה לבציון, מכון ון ליר והקיבוץ המאוחד, ירושלים, תשע"ב, עמ' 21–24 (גרסה מקוונת של הספר (לבעלי הרשאה), באתר "כותר") מנחם בן-ששון, ‏שנתיים להסתלקותו של פרופ' נחמיה לבנציון ז"ל, פעמים 104 (תשס"ה), עמ' 112–114 נחמיה לבציון (1935-2003), דף שער בספרייה הלאומית E. Ann McDougall, "Engaging with the Legacy of Nehemia Levtzion: An Introduction," Canadian Journal of African Studies / Revue Canadienne des Études Africaines, Vol. 42, No. 2/3 (2008), pp. 213-229 (המאמר זמין לצפייה במאגר JSTOR לאחר הרשמה) "The Legacy of Nehemia Levtzion 1935-2003," Canadian Journal of African Studies / Revue Canadienne des Études Africaines, Vol. 42, No. 2/3 (2008), pp. 230-249 (המאמר זמין לצפייה במאגר JSTOR לאחר הרשמה) אתר המרכז לחקר האסלאם על שם נחמיה לבציון באוניברסיטה העברית רשימת המאמרים של נחמיה לבציון באתר רמב"י מידע על לבציון, נחמיה בקטלוג הספרייה הלאומית מאמרים פרי עטו נחמיה לבציון, ‏גבריאל בר ז"ל, המזרח החדש ל', 1981 (בתוך כתב העת לזכר גבריאל בר), עמ' 4-1. נחמיה לבציון, ‏פרופסור אליהו אשתור ז"ל - דרכו בחקר תולדות היהודים בארצות האסלאם, פעמים 21 (תשמ"ה), מכון בן צבי, עמ' 134–138. מנחם בן-ששון, שנתיים להסתלקותו של פרופ' נחמיה לבציון ז"ל, פעמים 104 (תשס"ה) עמ' 112-114 ארכיון נחמיה לבציון, בספרייה הלאומית